b'\n_START_ARTICLE_\nAtvaizdas\n_START_PARAGRAPH_\nAtvaizdas (lot. imago) \xe2\x80\x93 grafin\xc4\x97 reprodukcija, vaizduojanti arba \xc4\xafam\xc5\xbeinanti vizualin\xc4\xaf suvokim\xc4\x85, pvz., dvimatis paveiksl\xc4\x97lis, kuris primena kok\xc4\xaf nors daikt\xc4\x85, paprastai fizin\xc4\xaf objekt\xc4\x85 arba asmen\xc4\xaf, tokiu b\xc5\xabdu j\xc4\xaf iliustruodamas.\n_START_SECTION_\nApra\xc5\xa1ymas\n_START_PARAGRAPH_\nAtvaizdai gali b\xc5\xabti dvima\xc4\x8diai, kaip antai nuotrauka, ekranas, bei trima\xc4\x8diai, kaip kad statula arba holograma. Jie gali b\xc5\xabti u\xc5\xbefiksuojami optiniais prietaisais, tokiais kaip fotoaparatas, veidrodis, l\xc4\x99\xc5\xa1is, teleskopas, mikroskopas ir pan. arba nat\xc5\xabraliais objektais ir rei\xc5\xa1kiniais, kaip antai \xc5\xbemogaus akis arba vandens pavir\xc5\xa1ius._NEWLINE_\xc5\xbdodis atvaizdas platesni\xc4\x85ja prasme taip pat pavartojamas kaip bet kokia dvimat\xc4\x97 iliustracija, pvz., \xc5\xbeem\xc4\x97lapis, grafas, skritulin\xc4\x97 diagrama ar paveikslas. Tad \xc5\xa1iuo po\xc5\xbei\xc5\xabriu, vaizdas gali b\xc5\xabti iliustruojamas ranka, pvz., pie\xc5\xa1iant, tapant, dro\xc5\xbeiant, spausdinant arba pasitelkiant kompiuterin\xc4\x97s grafikos technologijas._NEWLINE_Kintantis atvaizdas yra toks atvaizdas, kuris egzistuoja tik trump\xc4\x85 laik\xc4\x85. Toks atvaizdas gali b\xc5\xabti objekto atspindys veidrodyje, camera obscura projekcija arba katodini\xc5\xb3 spinduli\xc5\xb3 kineskopo vaizdas. U\xc5\xbefiksuotas atvaizdas \xe2\x80\x93 tai toks vaizdas, kuris fotografijos b\xc5\xabdu buvo \xc4\xafam\xc5\xbeintas ant tam tikros med\xc5\xbeiagos, pvz., popieriaus, tekstil\xc4\x97s._NEWLINE_Asmens prisiminimai ar \xc4\xafsivaizdavimai mintyse taip pat laikomi atvaizdais. Tokie atvaizdai neb\xc5\xabtinai turi b\xc5\xabti real\xc5\xabs; jie gali b\xc5\xabti abstrakt\xc5\xabs.'